Lamantino

'O lamantino (d'â famiglia Trichechidae, genio  Trichechus ) è nu mammifero acquatico  assaje gruosse , 'a vvote chiammate pure "vacca d' 'o mare". 'E trichieche songhe divierze d'e duguonghe p'â forma d' 'o cranio e d'â cora.

'E ccore de lamantine songhe a fforma 'e pinna, arrassumigliane a 'na racchetta, mentre chelle d'e duguonghe songhe bifurcate. Se nutrèa d'evera e 'nfatte passa 'a maggior parte d' 'o tiempo sujo,  pascennno 'nt'a ll'acque sporca 'e fanghe.

Una de specie (Trichechus senegalensis ) pòpola 'a costa africana occidentale, 'n'ata (T. inunguis ) se trova 'ncopp'a'  costa orientale de Sud America, e 'na terza (T. manatus) 'int'a ll'Indie occidentale, dint'ô Mare de' Caraibi.

'O lamantino d' 'a Florida è cunziderato 'a ciertune 'na specie  a parte, ma ITIS 'o cunzidera comme 'na sottospecie 'e T. manatus, e cchesta è 'a pusizzione cchiù accettata ogge. Pò arrivà a 4,5 metri o cchiù 'e lunghezza, e campa sia dint'a ll'acqua doce sia dint'a chella salata.  Tiempo fa veneva cacciato pe ll'uoglie e p'â carne, ma ogge è prutietto.

'O Lamantino 'e ll'Indie occidentale è na specie c' ' o pericule 'e scumparì pe' sempe. Nun tene nisciuno predatore naturale, ma 'a spansione 'e ll'attività umana ha ridotto l'abbitazzione soja naturale dint'a ll'acque  custière, e tanti lamantine stanno 'n pericule p' 'e muture d'e vvarche. Tanti vvote succede ca 'e lamantine s'agghiotteno  'o matiriale 'e pesca (ganci, pise, etc.) mentre stanno a mangià. St'oggette strane nun pare ca ce danno disturbo, cu l'eccezzione de' file 'e nylon e matiriale ca nce assumiglia. Chiste ponno nchiummà l'apparato diggestivo 'e ll'animale, e cu' 'o tiempo 'e fanno murì.

'E lamantine spisso s'accocchiene attuorne 'e centrale elettreche, ca cu' l'attività lloro,scarfane l'acqua vicino 'o scariche. Accussì addeventano talmente abbituate a stà dinte a 'stu calore artificiale, anfì ô punto 'e lassà ll'attivitâ lloro naturale ca è 'a migrazzione staggiunale verso poste cchiù cavere. Dinte a l'urdemi anne, tanta cintrale hanno chiuso. Canuscennno 'a dipennenza ca 'sti animale hanno svillupato p'â calura 'e ll'acque, 'o guverno mmericano stà cercanno 'a suluzzione pe' scarfà ll'acque pupulate d'e lamantine.

 Gallarìa 

Categurìa:Mammifere